Document ID: 32002D0530

Απόφαση της Επιτροπής
της 28ης Ιουνίου 2002
για την τροποποίηση της απόφασης 2001/925/ΕΚ για να παραταθεί η ισχύς ορισμένων μέτρων προστασίας σε σχέση με την εξέλιξη της κλασικής πανώλης των χοίρων στην Ισπανία, το Μάιο 2002
[κοινοποιηθείσα υπό τον αριθμό Ε(2002) 2376]
(Κείμενο που παρουσιάζει ενδιαφέρον για τον ΕΟΧ)
(2002/530/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 90/425/ΕΟΚ του Συμβουλίου, της 26ης Ιουνίου 1990, σχετικά με τους κτηνιατρικούς και ζωοτεχνικούς ελέγχους που εφαρμόζονται στο ενδοκοινοτικό εμπόριο ορισμένων ζώντων ζώων και προϊόντων με προοπτική την υλοποίηση της εσωτερικής αγοράς(1), όπως τροποποιήθηκε τελευταία από την οδηγία 92/118/ΕΟΚ(2), και ιδίως το άρθρο 10 παράγραφος 4,
την οδηγία 2001/89/ΕΚ του Συμβουλίου, της 23ης Οκτωβρίου 2001, σχετικά με κοινοτικά μέτρα για την καταπολέμηση της κλασικής πανώλης των χοίρων(3), και ιδίως το άρθρο 10 παράγραφος 1 στοιχείο β), το άρθρο 11 παράγραφος 1 στοιχείο στ), το άρθρο 25 παράγραφος 3 και το άρθρο 29 παράγραφος 4,
Εκτιμώντας τα ακόλουθα:
(1) Στην Comarca de Osona στην Καταλονία της Ισπανίας εμφανίστηκαν κρούσματα κλασικής πανώλης των χοίρων.
(2) Η Ισπανία έλαβε μέτρα στο πλαίσιο της οδηγίας 2001/89/ΕΚ. Σε σχέση με αυτά τα κρούσματα της νόσου, η Επιτροπή ενέκρινε: i) την απόφαση 2001/925/EΚ, της 20ής Δεκεμβρίου 2001, για ορισμένα μέτρα προστασίας σχετικά με την κλασική πανώλη των χοίρων στην Ισπανία(4), όπως τροποποιήθηκε τελευταία από την απόφαση 2002/382/EΚ(5), ii) την απόφαση 2002/33/EΚ, της 14ης Ιαναουρίου 2002, για τη χρησιμοποίηση δύο σφαγείων από την Ισπανία, σύμφωνα με το άρθρο 10 παράγραφος 1 στοιχείο β) της οδηγίας 2001/89/EΚ του Συμβουλίου, όπως τροποποιήθηκε τελευταία από την απόφαση 2002/382/ΕΚ(6) και iii) την απόφαση 2002/209/ΕΚ, της 11ης Μαρτίου 2002, για την αναπροσαρμογή των όρων χορήγησης αδείας για την απομάκρυνση χοίρων από εγκαταστάσεις που βρίσκονται εντός των ζωνών προστασίας και επιτήρησης που έχουν οριστεί στην Ισπανία σε σχέση με την κλασική πανώλη των χοίρων και για τη θέσπιση των όρων για την εμπορία και τη χρησιμοποίηση χοιρείου κρέατος, κατ' εφαρμογή του άρθρου 11 της οδηγίας 2001/89/EΚ του Συμβουλίου(7), όπως τροποποιήθηκε τελευταία από την απόφαση 2002/382/ΕΚ.
(3) Υπό το φως της εξέλιξης της επιδημιολογικής κατάστασης στη σχετική περιοχή της Ισπανίας, στην οποία καταγράφηκε κρούσμα κλασικής πανώλης των χοίρων το Μάιο 2002, είναι σκόπιμο να παραταθεί η ισχύς των μέτρων που εγκρίθηκαν με την απόφαση 2001/925/ΕΚ, μέχρι τις 31 Ιουλίου 2002, μόνον όσον αφορά την Comarca de Osona.
(4) Συνεπώς, πρέπει να τροποποιηθεί η απόφαση 2001/925/EΚ αναλόγως.
(5) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Στο άρθρο 8 της απόφασης 2001/925/EΚ:
α) η ημερομηνία "20 Ιουνίου 2002" αντικαθίσταται από την ημερομηνία "20 Ιουλίου 2002"·
β) η ημερομηνία "30 Ιουνίου 2002" αντικαθίσταται από την ημερομηνία "31 Ιουλίου 2002".
Άρθρο 2
Το παράρτημα της απόφασης 2001/925/ΕΚ αντικαθίσταται από το παράρτημα της παρούσας απόφασης.
Άρθρο 3
Η παρούσα απόφαση απευθύνεται στα κράτη μέλη.
Βρυξέλλες, 28 Ιουνίου 2002.

Labels: 0
3
8
6
18